Sistemele de apărare antiaeriană ruse au distrus patru rachete ATACMS cu rază lungă de acţiune, furnizate de SUA Kievului şi care au fost lansate de forţele ucrainene asupra peninsulei Crimeea, a anunţat în această dimineaţă Ministerul Apărării de la Moscova.
Amploarea şi impactul atacului asupra peninsulei ucrainene Crimeea, care a fost anexată ilegal de Moscova în 2014, erau iniţial neclare. Kievul nu a comentat deocamdată alegaţiile Ministerului Apărării rus.
Rusia, care poartă un război pe scară largă împotriva Ucrainei de mai bine de doi ani, anunţă adesea presupuse succese ale apărării sale antiaeriene în cazul unor drone sau atacuri cu rachete ucrainene.
Marţea trecută, Ucraina a atacat armata rusă în Crimeea cu rachete primite recent de la SUA. Presa independentă a relatat despre lovituri asupra a trei baze militare în Crimeea, soldate cu mai multe victime.
În ultimele săptămâni, Washingtonul a anunţat că va livra Ucrainei rachete ATACMS cu rază şi mai lungă de acţiune, ca parte a noului pachet de armament destinat Kievului. În livrările precedente, raza rachetelor de acest tip a fost limitată la 165 de kilometri, scrie Agerpres.
Citește și: